San Francisco-duoen Two Gallants giver koncert i VEGA

Den 25. oktober, kun to dage efter deres koncert på Voxhall i Århus, lægger Two Gallants også vejen forbi Lille VEGA.

To koncerter på dansk jord

Den 23. oktober giver rockfolk-duoen fra San Francisco koncert i Voxhall og allerede to dage efter, den 25. oktober, vil sanger og guitarist Adam Stephens, og trommeslager Tyson Vogel, være at finde på Lille VEGAs scene i København. Duoen udgav i februar deres femte studiealbum ’We Are Undone’, som GAFFA gav hele fem ud af seks stjerner med ordene: ”Two Gallants har med *We Are Undone* begået deres mest gribende og varierede album til dato, hvor de står sig selv nærmest”.

Inspireret af hjembyen

Lyden i Two Gallants er primært opbygget af guitar, trommer og sang, som de to medlemmer har finpudset, siden de som kun 12-årige fandt sammen om musikken, og det seneste album er inspireret af byen San Francisco, som de to er vokset op i. Om San Francisco og den rolle, byen har spillet i forhold til det seneste album, siger Adam Stephens:

”Det er om følelsen af at blive fremmedgjort fra byen, fra San Francisco. Stedet har altid været vores hjem, men er blevet ret lukket for de mennesker, hvis excentriciteter har defineret byen så længe; Mennesker, der gerne vil leve en simpel tilværelse og lave kunst eller musik eller bare være underlige et sted. Ethvert sted i byen, der har huset kreativiteten og diversiteten er blevet udelukket eller lukket ned. Det mærkelige er væk”.

Fakta om koncerten

Two Gallants (US)

Søndag den 25. oktober kl. 20.00

Lille VEGA, Enghavevej 40, 1674 København V

175 kr. + gebyr

Forsalg via VEGAs hjemmeside, Billetlugen og i FONA-butikker

For yderlige oplysninger kontakt venligst

Marie Louise Fuglsang-Damgaard

Kommunikationsmedarbejder, VEGA

mf@vega.dk - 33260953